open-index/open-wikipedia-markdown huggingface dataset:
Skeise-VM 1986 for kvinner

**Verdsmeisterskapen på skeiser 1986 for kvinner** fann stad i Haag i Nederland helga 8. og 9. februar 1986. 34 utøvarar frå 18 land deltok i stemnet, av dei einast Bjørg Eva Jensen frå Noreg. Meisterskapen i firkamp bestod av dei fire øvingane 500 m, 1500 m, 3&nbsp;000 m og 5&nbsp;000 meter.

Karin Enke frå Aust-Tyskland fekk bestetid på dei tre fyrste distansane og vart verdsmeister framom tittelforsvarar Andrea Ehrig-Mitscherlich som sigra på den avsluttande 5&nbsp;000-meteren.

## Skeise-VM 1986

### 500 m




### 3&nbsp;000 m




### 1500 m




### 5&nbsp;000 m




## Kjelder

**Denne artikkelen bygger på «[[:nl:Wereldkampioenschap schaatsen allround vrouwen 1986|Wereldkampioenschap schaatsen allround vrouwen 1986]]» frå ,  den 13. mars 2025.*
Skeise-VM 1987 for kvinner

**Verdsmeisterskapen på skeiser 1987 for kvinner** fann stad i Milwaukee i USA helga 7. og 9. februar 1987. 32 utøvarar frå 15 land deltok i stemnet, av dei einast ein frå Noreg. Meisterskapen i firkamp bestod av dei fire øvingane 500 m, 1500 m, 3&nbsp;000 m og 5&nbsp;000 meter.

Tittelforsvarar Karin Enke frå Aust-Tyskland var best på dei to kortaste distansane og vart verdsmeister framom landskvinna Andrea Ehrig-Mitscherlich som sigra på dei to lengste distansane.

## Skeise-VM 1987

### 500 m




### 3&nbsp;000 m




### 1500 m




### 5&nbsp;000 m




## Kjelder

**Denne artikkelen bygger på «[[:nl:Wereldkampioenschap schaatsen allround vrouwen 1987|Wereldkampioenschap schaatsen allround vrouwen 1987]]» frå ,  den 16. mars 2025.*
Skeise-VM 1988 for kvinner

**Verdsmeisterskapen på skeiser 1988 for kvinner** vart avvikla på nybygde Skien isstadion i Noreg helga 12. og 13. mars 1988. 28 utøvarar frå 14 land deltok i stemnet, av dei einast Minna Nystedt frå Noreg. Meisterskapen i firkamp bestod av dei fire øvingane 500 m, 1500 m, 3&nbsp;000 m og 5&nbsp;000 meter.

Tittelforsvarar Karin Enke frå Aust-Tyskland fekk bestetider på dei tre fyrste distansane og vart verdsmeister framom nederlandske Yvonne van Gennip som sigra på den avsluttande 5&nbsp;000-meteren.

## Skeise-VM 1988

### 500 m




### 3&nbsp;000 m




### 1500 m




### 5&nbsp;000 m




## Kjelder

**Denne artikkelen bygger på «[[:nl:Wereldkampioenschap schaatsen allround vrouwen 1988|Wereldkampioenschap schaatsen allround vrouwen 1988]]» frå ,  den 16. mars 2025.*
The Buddy Holly Story av Buddy Holly

***The Buddy Holly Story*** er det første samlealbumet med Buddy Holly og The Crickets etter at Holly døydde. Albumet kom ut 28. februar 1959 på Coral Records mindre enn ein månad etter Holly omkom i ein flystyrt.

Albumet inneheld tidlegare utgjevne singlar av Buddy Holly på både Brunswick (med The Crickets) og Coral (som soloartist). Albumet nådde Topp 20 på albumlistene i både USA og Storbritannia, og i 1969 hadde det seld til gullplate i USA. 

## Songar
Av dei tolv songane på albumet var «Maybe Baby», «That'll Be the Day», «Think It Over» og «Oh, Boy!» tilskriven The Crickets, medan resten var av Buddy Holly. Alle songane var gjevne ut på singlar tidlegare og songane «Peggy Sue», «That'll Be the Day», «Early in the Morning», «Maybe Baby», «Oh, Boy!», «Rave On!», «Think It Over» og «It Doesn't Matter Anymore» nådde alle topp 40 på ''Billboard'' Hot 100 og songane «Heartbeat» og «Raining In My Heart» nådde begge nedre halvdel av Hot 100.

## Seinare utgjevingar
Då Coral Records gav ut *The Buddy Holly Story* på LP, gav dei òg ut fire songar, «It Doesn't Matter Anymore», «Heartbeat», «Raining In My Heart» og «Early in the Morning» – som var med på LP-versjonen på ein 7" EP kalla *The Buddy Holly Story*. EP-en nådde niandeplassen på EP-lista til *Billboard*.

I april 1960 gav Coral Records ut ein oppfølgjar til *The Buddy Holly Story* kalla *[[The Buddy Holly Story, Vol. 2]]*. Denne tittelen vart òg nytta på filmmusikkalbumet til filmen frå 1978 med same namn.

## Innhald

## Medverkande

*Buddy Holly – vokal, gitar
*Al Chernet – gitar på «Early in the Morning»
*George Barnes – gitar på «Early in the Morning»
*Sanford Bloch – bass på «Early in the Morning»
*Ernest Hayes – piano på «Early in the Morning»
*Sam «The Man» Taylor – tenorsaksofon på «Early in the Morning»
*Panama Francis – trommer på «Early in the Morning»
*Philip Krous – trommer på «Early in the Morning»
*The Helen Way Singers – korvokal på «Early in the Morning»
*Niki Sullivan – gitar, korvokal
*Joe B. Mauldin – bass
*Jerry Allison – trommer
*The Picks – korvokal
*Norman Petty – produsent
*Vi Petty - celesta på «Everyday»
*Al Caiola – gitar på «Rave On!»
*Donald Arnone – rytmegitar på «Rave On!»
*Bob Thiele – produsent på «Rave On!»
*Larry Welborn – bass på «That'll Be the Day»
*June Clark – korvokal på «That'll Be the Day»
*Gary Tollet – korvokal på «That'll Be the Day»
*Romano Tollet – korvokal på «That'll Be the Day»
*Tommy Allsup – sologitar
*George Alwood – bass på «Heartbeat»
*The Roses – korvokal
*Vi Petty – piano på «Think It Over»
*Dick Jacobs – produsent

## Salsliste
*The Buddy Holly Story* nådde 11. plassen på ''Billboard'' 200 og andreplassen på UK Albums Chart.

## Kjelder

**Denne artikkelen bygger på «[[:en:The Buddy Holly Story (album)|The Buddy Holly Story (album)]]» frå ,  den 12. februar 2018.* 
*** oppgav desse kjeldene:*


## Bakgrunnsstoff
*
Raining in My Heart

«**Raining in My Heart**» er ein song spelt inn av Buddy Holly i lag med orkesteret til Dick Jacobs. Musikken og teksten er skriven av Felice Bryant og Boudleaux Bryant. Han vart gjeven ut på singel på Coral Records i 1959 og nådde 88. plassen på Billboard-lista som B-sida til «It Doesn't Matter Anymore». Innspelinga vart òg gjeven ut på den første samleplata til Buddy Holly, *[[The Buddy Holly Story av Buddy Holly|The Buddy Holly Story]]* som kom i mars 1959.

## Andre versjonar
I 1967 gav Skeeter Davis ut hyllestalbumet *Skeeter Davis Sings Buddy Holly* med denne songen. Nesten tre tiår seinare, i 1996, gav Connie Francis ut eit liknande album, *With Love To Buddy*, som òg hadde med denne songen. 

Songen vart ein liten hit i 1978 for Leo Sayer då songen nådde 47. plassen på ''Billboard'' Hot 100. Andre som spelte in songen er mellom andre Status Quo på albumet deira *[[Don't Stop av Status Quo|Don't Stop]]* i 1996 og Don McLean på albumet *[[Starry Starry Night]]* i 2001.

I 1968 siterte The Beatles den første linja av «Raining in My Heart» i songen «Dear Prudence» som «The sun is up [i staden for «out»]; the sky is blue».

Dave Clark Five spelte songen i 1970 på albumet *The Dave Clark Five Play Good Old Rock & Roll*.

Anne Murray spelte inn ein versjon av songen på albumet *New Kind of Feeling*.

Rick Danko spelte songen i 1989 som medlem av Ringo Starr & His All-Starr Band. Han fortsette å spele songen på konsertane sine etter dette. 

Songen vert omtalt i Alvin Stardust-songen «I Feel Like Buddy Holly». Refrenget i songen er «Well, I feel like Buddy Holly, 'cause it's raining In my heart».

I 1996 spelte Hank Marvin ein instrumental av songen på *Hank Plays Holly*.

Det australske blues- og rootsbandet The Revelators spelte inn songen i 2000 på albumet *[[The Adventures of The Amazing Revelators]]*.

Robert Wyatt selte ein pianobasert instrumentalversjon av songen i 2003 på albumet *[[Cuckooland]]*.

Eric Idle bidrog med ein Spike Jones-aktig versjon av «Raining In My Heart» for hyllestalbumet, *[[Listen to Me: Buddy Holly]]* frå 2011.

## Kjelder

## Bakgrunnsstoff
*
Early in the Morning av Bobby Darin

«**Early in the Morning**» er ein song skriven av Bobby Darin og Woody Harris. Darin tok med seg songen til Brunswick Records, men sidan han hadde kontrakt med Atco Records, ein etikett under Atlantic Records, gav Brunswick ut innspelinga under namnet «Ding Dongs». Radiostasjonar i New York likte plata og Atco oppdaga raskt at dei var lurt. Brunswick vart tvinga til å gje over masterlydbanda til Atco, som gav singelen ut i 1958, med artistnamnet Rinky Dinks. Ein versjon av Buddy Holly, raskt gjeven ut av Brunswick (som Coral Records 9-62006), konkurrerte i Storbritannia med singelen til Darin. Dei seinare utgjevingane av gjevne ut under namnet til Darin. 

## Kjelder

**Denne artikkelen bygger på «[[:en:Early in the Morning (Bobby Darin song)|Early in the Morning (Bobby Darin song)]]» frå ,  den 12. februar 2018.* 
*** oppgav desse kjeldene:*
Heartbeat av Buddy Holly

«**Heartbeat**» er ein rockabillysong skriven av Bob Montgomery og Norman Petty og opphavleg spelt inn av Buddy Holly i 1958. B-sida til singelen var «Well... All Right». 

«Heartbeat» var den siste singelen som kom ut medan Holly levde. Det vart ein mindre hit i USA og nådde 82. plassen på ''Billboard'' Hot 100. Singelen vart meir populær i Storbritannia og nådde 30. plassen på lista der i januar 1959 og igjen då han kom ut i april 1960. I tida mellom dei to gongane singelen gjekk inn på den britiske singellista, nådde ein versjon av The England Sisters (katalognummer HMV POP 710) 33. plassen i Storbritannia.

«Heartbeat» gjekk sidan inn på topp 10 i Storbritannia to gonger. Den første gongen var i 1975 for Showaddywaddy, med ein sjuandeplass i september det året, og igjen i 1992 då ein versjon Nick Berry spelte inn som kjenningsmelodi til fjernsynsserien *[[Med hjartet på rette staden|Heartbeat]]* (på norsk *Med hjartet på rette staden*) nådde andreplassen i juni det året.

Tommy Allsup spelte sologitar på denne innspelinga. 

## Andre versjonar av «Heartbeat»
Versjonar av «Heartbeat» har vore gjeve ut på album av:
* Tommy Roe (*Sheila*, 1962)
* Bobby Vee (*I Remember Buddy Holly*, 1963)
* Herman's Hermits — som opphavleg heitte The Heartbeats etter Buddy Holly-songen (*[[Herman's Hermits on Tour]]*, 1965)
* Dave Berry (*One Dozen Berries*, 1966)
* Skeeter Davis (*Skeeter Sings Buddy Holly*, 1967)
* Cliff Richard (*Don't Stop Me Now*, 1967; gjeve ut på singel i USA)
* Humble Pie (*[[Town and Country]]*, 1969)
* Cilla Black (*It Makes Me Feel So Good*, 1976)
* Denny Laine, gitarist i Wings og Moody Blues, spelte inn songen på hyllestalbumet sitt til Buddy Holly, *[[Holly Days]]*, produsert av Paul McCartney.
* The Knack (*[[Get the Knack]]*, 1979)
* The Hollies, spelte inn songen i 1980 og gav han ut på singel, men han selde dårleg. 
* Ein nederlandsk versjon av «Heartbeat» vart spelt inn i 1982 av Ciska Peters.
* «Heartbeat» var tittelsporet på eit album frå 1993 av Hank Marvin. (Cliff Richard song korvokal på instrumentalsporet). Albumet til Marvin nådde 17. plassen i Storbritannia. 
* Connie Francis (*With Love to Buddy*, 1996)
* Mike Berry (*Buddy — a Life in Music*, 1999)
* Speedy Sparks (*OK, Let's Play*, 2001)
* P.J. Proby (*Sentimental Journey*, 2003)
*  På albumet *The Crickets and Their Buddies* spelte bandet til Holly, The Crickets, med Nanci Griffith på vokal, ein ny versjon av «Heartbeat».
* Black Tambourine (*Black Tambourine*, 2010)
* Kay Das («Shadows on Steel», 2008)

## Kjelder

**Denne artikkelen bygger på «[[:en:Heartbeat (song)|Heartbeat (song)]]» frå ,  den 12. februar 2018.* 
*** oppgav desse kjeldene:*


## Bakgrunnsstoff
*
Think It Over

«**Think It Over**» er ein rock-and-roll-song skriven av Buddy Holly, Jerry Allison og Norman Petty i 1958, opphavleg spelt inn av Crickets. Denne innspelinga vart gjeven ut på Brunswick Records som singel, og singelen nådde 27. plassen på poplista til *Billboard*, niandeplassen på R&B-lista til *Billboard* og 11. plassen på den britiske singellista. Vi Petty, kona til Norman Petty, spelte piano på innspelinga.

## Andre innspelingar
Songen er òg blitt spelt inn av Bobby Vee, The Hollies, Skeeter Davis, Gloria Lynne, P.J. Proby og Ringo Starr.
Det australske bandet Ol' 55 spelte inn songen på albumet *[[Take It Greasy]]* (1976).

## Kjelder

**Denne artikkelen bygger på «[[:en:Think It Over|Think It Over]]» frå ,  den 12. februar 2018.* 
*** oppgav desse kjeldene:*
*Amburn, Ellis (1996). *Buddy Holly: A Biography*. St. Martin's Press. .
*Bustard, Anne (2005). *Buddy: The Story of Buddy Holly*. Simon & Schuster. .
*Dawson, Jim; Leigh, Spencer (1996). *Memories of Buddy Holly*. Big Nickel Publications. .
*Gerron, Peggy Sue (2008). *Whatever Happened to Peggy Sue?* Togi Entertainment. .
*Goldrosen, John (1975). *Buddy Holly: His Life and Music*. Popular Press. .
*Goldrosen, John; Beecher, John (1996). *Remembering Buddy: The Definitive Biography*. New York: Da Capo Press. .
*Gribbin, John (2009). *Not Fade Away: The Life and Music of Buddy Holly*. London: Icon Books. .

## Bakgrunnsstoff
*
It's So Easy av Buddy Holly

«**It's So Easy!**» er ein rock-and-roll-song skriven av Buddy Holly og Norman Petty. Han vart gjeven ut på singel i 1958 av The Crickets, men han selde dårleg. Det var den siste utgjevinga til The Crickets, medan Holly framleis var i bandet.

Ein versjon av songen av Linda Ronstadt i 1977 gjekk inn på topp 5 på *[[magasinet Billboard|Billboard]]* Hot 100-lista.

## The Crickets-versjonen
### Bakgrunn
Songen vart spelt inn av Holly og The Crickets mellom juni og august 1959 i studioet til Norman Petty i Clovis i New Mexico.

Holly mima til innspelinga av «It's So Easy!» og songen «Heartbeat» på fjernsynsprogrammet *[[American Bandstand]]* den 28. oktober 1958.

The Crickets spelte inn «It's So Easy!» for Brunswick Records, som gav han ut på singel i 1958. Singelen selde dårleg. B-sida var «Lonesome Tears». Tommy Allsup spelte sologitar på begge songane.

## Linda Ronstadt-versjonen

Linda Ronstadt spelte inn «It's So Easy» i 1977 for albumet *[[Simple Dreams]]*, produsert av Peter Asher. Innspelinga hennar vart gjeven ut på singel av Asylum Records på hausten det året. Singelen gjekk heilt til topp 5 på *[[magasinet Billboard|Billboard]]*-lista, samstundes med innspelinga hennar av  «Blue Bayou». Singelen nådde òg niandeplassen i Canada og 11. plassen i Storbritannia. Ronstadt sin versjon vart nytta i filmen *[[Brokeback Mountain]]* frå 2005.

## Salslister
### Vekelister

### Årsliste

## Andre versjonar
*Bobby Vee, The Astronauts, Skeeter Davis, The Trashmen, Connie Francis, Hank Marvin, Mike Berry and The Outlaws, P.J. Proby og Chris Spedding spelte inn versjonar av songen.
*The Beatles spelte songen under innspelinga av *[[Let It Be]]* i 1969.  
*Denny Laine gav ut songen på singel, produsert av Paul McCartney, i 1976.
*Gary Busey framførte songen i 1978 på filmen *[[The Buddy Holly Story]]*. 
*Waylon Jennings og The Crickets spelte inn songen og det same gjorde Zooey Deschanel. 
*Alvin and the Chipmunks spelte songen i 1987 for fjernsynsserien *[[Alvin and the Chipmunks (1983)|Alvin and the Chipmunks]]*.
*Paul McCartney spelte inn to versjonar av songen for 75-årsjubileet til Buddy Holly i 2011.

### Norsk versjon
Ein norsk versjon vart skriven av Eldar Vågan og spelt inn av Vazelina Bilopphøggers i 1987. Den norske tittelen var «Drink med is i (på Fornebu)».

## Kjelder

**Denne artikkelen bygger på «[[:en:It&#39;s So Easy (Buddy Holly song)|It&#39;s So Easy (Buddy Holly song)]]» frå ,  den 12. februar 2018.* 
*** oppgav desse kjeldene:*
*Amburn, Ellis (1996). *Buddy Holly: A Biography*. St. Martin's Press. .
*Bustard, Anne (2005). *Buddy: The Story of Buddy Holly*. Simon & Schuster. .
*Dawson, Jim; Leigh, Spencer (1996). *Memories of Buddy Holly*. Big Nickel Publications. .
*Gerron, Peggy Sue (2008). *Whatever Happened to Peggy Sue?* Togi Entertainment. .
*Goldrosen, John (1975). *Buddy Holly: His Life and Music*. Popular Press. .
*Goldrosen, John; Beecher, John (1996). *Remembering Buddy: The Definitive Biography*. New York: Da Capo Press. .
*Gribbin, John (2009). *Not Fade Away: The Life and Music of Buddy Holly*. London: Icon Books. .

## Bakgrunnsstoff
*
Maren Lundby

**Maren Olstad Lundby** () er ein norsk skihoppar frå Bøverbru i Vestre Toten som vart olympisk meister i normalbakkerennet under Vinter-OL 2018 i Pyeongchang. Ho er medlem i Kolbukameratene.

## Aktiv
Lundby tok bronsen under Noregsmeisterskapen på ski 2009, bak Anette Sagen og Line Jahr. 14 år gammal fekk ho dermed plass i den norske troppa ski-verdsmesterskapen i Liberec, der skihopping for kvinner stod på VM-programmet for fyrste gang. Med startnummer 1 vart ho historisk, ho enda elles på 22. plass etter hopp på 73,5 m og 59,5 m. Under Ski-VM 2011 i Oslo kom ho på 11. plass og vart nest best av dei norske utøvarane. Same sesongen vart ho norsk meister i normalbakken. Ho deltok utan suksess i Ski-VM 2013.

OL-sesongen 2014 tok Lundby steget opp mot verdseliten i skihopping for kvinner. Ho vart nummer åtte under vinterleikane i Sotsji og kunne 1. mars 2014 klive opp på sigerspallen etter eit verdscuprenn då ho vart andrekvinne i rumenske Râșnov. Året etter deltok ho på det norske mikslaget som vann VM-sølv under Ski-VM 2015 i Falun, like bak Tyskland.

Lundby gjekk til topps i verdscupen i skihopping fyrste gongen i Nizjnij Tagil i Russland den 10. desember 2016. Der etter tok ho i januar 2017 verdscupsiger nummer to og tre i høvesvis Sapporo og Râșnov. Den 11. februar stod ho øvst på sigerspallen etter verdscuprennet i Ljubno i Slovenia. Med så solid hopping var ho ein av dei største gullkandidatane i hoppbakken under Ski-VM 2017 i Lahti. Ho leia etter den fyrste omgangen, eit svakt andrehopp gjorde at ho enda på fjerdeplassen.

Vinteren 2018 låg Lundby heile vegen i verdstoppen av kvinneleg skihopping. Gjennom desember 2017 og januar 2018 vann ho sju renn i verdscupen og var den største favoritten før Vinter-OL i Pyeongchang. Her innfridde ho og vann  ein klar siger, 12 poeng over Katharina Althaus frå Tyskland.

## Prisar og heider
* 2020 - Årets forbilde på Idrettsgallaen
* 2021 - Holmenkollmedaljen.
* 2022 - Årets namn på Idrettsgallaen
* 2022 - Årets Peer Gynt. (Frammstemnd av Stortingsrepresentantane i Noreg.)
* 2022 - Fredrikkeprisen
* 2022 - LOs likestillingspris

## Kjelder

**Denne artikkelen bygger på «[[:de:Maren Lundby|Maren Lundby]]» frå ,  den 13. februar 2018.*  
 

**Denne artikkelen bygger på «[[:nb:Maren Lundby|Maren Lundby]]» frå ,  den 13. februar 2018.*
Johann André Forfang

**Johann André Forfang** () er ein norsk skihoppar frå Tromsø som vart olympisk meister i laghopping under Vinter-OL 2018 i Pyeongchang og sølvmedaljen i normalbakken i dei same leikane. Han gikk på Slettaelva skole. Han er medlem i Tromsø Skiklubb og yngre bror til Daniel Forfang.

### Aktiv
Johann André Forfang vart juniorverdsmeister 2015 i normalbakke i Almaty. Han fekk seg sin fyrste pallplass i verdscupen då han i skiflygingstevlinga i Vikersund 15. februar 2015 vart tredjemann. Under VM i skiflyging 2016 i Bad Mitterndorf var han med på det norske firemannslaget som var heilt suverene i lagtevlinga og vart såleis verdsmeister saman med Anders Fannemel, Daniel-André Tande og Kenneth Gangnes. Den 12. mars 2016 vann han sin fyrste og pr februar 2018 einaste verdscupsiger då han sigra i eit renn i tyske Titisee-Neustadt. Under Ski-VM 2017 sikra han og tre lagkameratar sølv i lagtevlinga, individuelt vart han nummer sju i normalbakken.

Vinteren 2018 var Forfang med då Noreg forsvarte VM-tittelen i lagtevlinga under skiflygings-VM 2018 i Oberstdorf, dei andre på laget vart Robert Johansson, Andreas Stjernen og førnemnde Tande. Under dei olympiske vinterleikane 2018 i Sør-Korea hoppa Forfang til sølv i normalbakkerennet, vel 8 poeng bakom tyske Andreas Wellinger. Sidan deltok han på det norske firmannslaget som vann OL-gull i laghoppinga, nemnde Tande, Stjernen og Johansson var dei andre på laget.

## Kjelder

**Denne artikkelen bygger på «[[:nb:Johann André Forfang|Johann André Forfang]]» frå ,  den 13. februar 2018.*
Sverre Lunde Pedersen

**Sverre Lunde Pedersen** () er ein norsk skeiseløpar frå Os i Hordaland. Han vart 
under Vinter-OL 2018 i Pyeongchang olympisk meister i lagtempo, saman med Simen Spieler Nilsen og Håvard Bøkko, og tok elles bronsemedaljen på 5&nbsp;000 meter. Pedersen vart nummer tre i firkamp-VM 2015 og andremann året etter.

## Kjelder

**Denne artikkelen bygger på «[[:nl:Sverre Lunde Pedersen|Sverre Lunde Pedersen]]» frå ,  den 13. februar 2018.*
The Crows

**The Crows** var ei USA-amerikansk R & B-vokalgruppe som fekk suksess i 1950-åra. Den første singelen og den einaste store hitten til gruppa var «Gee», som kom ut i juni 1953. Det er stundom blitt kalla den første rock n’ roll-hitten av ei rock and roll-gruppe. Singelen nådde høvesvis 14. og andreplassen på pop- og rhythm-and-blues-lista til *[[magasinet Billboard|Billboard]]* i 1954.

## Historie
Då The Crows byrja i 1951 med harmonisong ute på gata, var dei originale medlemmane Daniel «Sonny» Norton (solo), William «Bill» Davis (baryton), Harold Major (tenor), Jerry Wittick (tenor) og Gerald Hamilton (bass). I 1952 slutta Wittick i gruppa og vart erstatta av Mark Jackson (tenor og gitarist).

Dei vart oppdaga på eit talentshow på Apollo Theater av Cliff Martinez og dei møtte den sjølvstendige produsenten George Goldner, som nettopp hadde starta det vesle selskapet Rama Records.  
The Crows var den første gruppa som fekk kontrakt og den første som spelte inn musikk for selskapet. Dei første songane dei spelte inn var som korvokal for songaren Viola Watkins. Songen «Gee» var den tredje songen dei spelte inn under den første innspelinga si, den 10. februar 1953. Han vaart sett saman på få minutt av William Davis, men Watkins vart òg oppført som medlåtskrivar.

Songen vart først gjeven ut som B-sida til balladen «I Love You So». Men radiostasjonane likte best B-sida og spelte «Gee» i staden, først i Philadelphia og seinare i New York og Los Angeles. Innan januar 1954 hadde singelen selt 100&nbsp;000 og i april gjekk singelen inn på listene.

The Crows fekk berre denne eine hitten og vart ein «one-hit wonder». Medan «Gee» låg på listene, gav plateselskapet ut ei rekkje andre singlar med bandet, som «Heartbreaker,» «Baby» og «Miss You», ingen selde godt. Dei mislukka singlane og at dei ikkje klarte å kome saman ofte nok til å halde konsertar til støtte for singlane, gjorde at gruppa vart oppløyst få månader etter «Gee» ramla ut av listene.  Gerald Hamilton døydde i 1960-åra, og Daniel Norton i 1972.

## Kjelder

**Denne artikkelen bygger på «[[:en:The Crows|The Crows]]» frå ,  den 13. februar 2018.* 
*** oppgav desse kjeldene:*

## Bakgrunnsstoff
*Biography of The Crows 
*J. C. Marion, DooWop Nation issue #7, including photo
Gee av The Crows

**«Gee»** er ein song som stundom er omtalt som den første rock and roll-hitten av ei rock and roll-gruppe. Songen vart gjeven ut i juni 1954 av The Crows. Han er ein doo-wop-song skriven av William Davis og Viola Watkins, og spelt inn av The Crows for det sjølvstendige selskapet Rama Records i Beltone Studios i New York City i februar 1953. Singelen gjekk inn på lista i april 1954, eit år seinare. Det tok eit år før han vart anerkjend på *[[Your Hit Parade]]*. Songen nådde andreplassen på rhythm and blues-lista og 14. plassen på poplista i USA. Det var den første doo-wop plata i 1950-åra som selde ein million eksemplar. Det var òg den første R&B-plata på eit sjølvstendig selskap som kryssa over til popmarknaden.

## Andre versjonar
Jan and Dean gav ut songen i 1960 på albumet sitt *The Jan & Dean Sound*.

The Hollywood Flames gav ut ein versjon av songen på singel i 1961 som nådde 26. plassen på den amerikanske R&B-lista.

The Pixies Three (Mercury 72250) med vokalisten Debby Swisher, nådde 87. plassen på Billboard-lista og 79. plassen på Cashbox-lista i 1964. 

The Beach Boys spelte inn ein kort versjon av songen som ein del av det uferdige albumet *[[Smile av The Beach Boys|Smile]]*. Denne kom med på Brian Wilson si soloinnspeling frå 2004 av albumet i ein medley med «Our Prayer», som ei innleiing til «Heroes and Villains».

Frank Zappa sitt The Mothers of Invention spelte songen fleire gonger under den første europeiske turneen sin (september og oktober 1967). Eit konsertopptak finst på den offisielle piratkopiplata til Frank Zappa, *[[#'Tis the Season to Be Jelly|'Tis the Season to Be Jelly]]* i serien *[[Beat the Boots]]* frå juli 1991.

## I populærkulturen
The Crows-versjonen av songen er nytta i filmane *[[American Graffiti]]* (1973) og *[[Cry-Baby]]* (1990).

## Kjelder

**Denne artikkelen bygger på «[[:en:Gee (The Crows song)|Gee (The Crows song)]]» frå ,  den 13. februar 2018.* 
*** oppgav desse kjeldene:*
Robert Johansson

**Robert Høneren Johansson** () er ein norsk skihoppar frå Lillehammer som vann bronsemedaljen i normalbakkerennet under Vinter-OL 2018 og vann VM-gull i laghopping i skiflyging same sesongen. Han er medlem i Søre Ål Idrettslag.

### Aktiv

Johansson debuterte i verdscupen i skihopping 29. november 2013 Kuusamo. Fyrst i 2017-sesongen nådde han internasjonalt nivå, då han som best kom på andreplass i Innsbruck den 4. januar, hans hittil (februar 2018) einaste pallplassering i ei individuell verdscuptevling. Den 18. mars 2017 forbetra Johansson verdsrekorden i skiflyging til 252 meter under verdscuprennet i laghopping i Vikersundbakken. Rekorden vart ståande i einast ein halv time, ettersom Stefan Kraft frå Austerrike landa på 253,5 meter i den andre omgangen. Nøyaktig ei veke seinare sette Johansson bakkerekord i Planica med 250 meter og vart fyrstemann over 250 m i to ulike hoppbakkar.

I lag med Andreas Stjernen, Johann André Forfang og Daniel-André Tande utgjorde Johansson det norske laget som tok gull i lagtevlinga under VM i skiflyging 2018 i Oberstdorf. Tre veker etter kneip han bronsemedaljen i normalbakken då Vinter-OL 2018 tok til i Pyeongchang, slått einast av verdsmeister Andreas Wellinger frå Tyskland og sin eigen landsmann Forfang.

## Kjelder

**Denne artikkelen bygger på «[[:nb:Robert Johansson|Robert Johansson]]» frå ,  den 13. februar 2018.*  
 

## Bakgrunnsstoff
* 
*
Earth Angel

«**Earth Angel**» (stundom kalla «**Earth Angel (Will You Be Mine)**») er ein song av den USA-amerikanske doo-wop-gruppa The Penguins. Han vart produsert av Dootsie Williams og gjeven ut som debutsingelen deira i oktober 1954 på Dootone Records. The Penguins hadde oppstått året før og spelt inn songen som ein demo i ein garasje i sørlege Los Angeles. Opphavet til songen var omstridd og kjem frå fleire kjelder, mellom anna songar av Jesse Belvin, Patti Page og The Hollywood Flames. Usemje om forfattarskapen førte til ein bitter rettsstrid med Williams i åra etter singelen kom ut.

Sjølv om songen vart overdubba med fleire instrument, vart den originale demoversjonen ein uventa hit, og gjorde det kjapt betre enn A-sida av singelen. Songen byrja å gjere det bra i Sør-California, og spreidde seg ut over heile landet i løpet av vinteren 1954-1955. «Earth Angel» vart den første utgjevinga frå eit sjølvstendig selskap som gjekk inn på den nasjonale poplista til *[[magasinet Billboard|Billboard]]*, der han nådde topp 10. Han var ein stor hit på R&B-lista og låg på toppen av denne lista i fleire veker. Ein coverversjon av ei kvit vokalgruppe, The Crew-Cuts, klatra enno høgare på poplista, til ein tredjeplass. Fleire coverversjonar følgde, mellom andre av Gloria Mann, Tiny Tim, Johnny Tillotson og Elvis Presley.

Songen vart den einaste hitten til The Penguins, og selde etter kvart over 10 millionar eksemplar. Den originale innspelinga selde godt gjennom heile 1950-åra, og vert no rekna som ein av dei mest kjende doo-wop-songane. I 2005 var songen ein av 50 innspelingar som vart vald ut av Library of Congress for National Recording Registry, eit nasjonalt platearkiv, som gjeld innspelingar som er «kulturelt, historisk eller estetisk viktige».

## Andre versjonar
«Earth Angel» har blitt mykje spelt av andre artistar, og mange av dei kom like etter songen vart ein suksess, mellom andre fleire kvite artistar som Gloria Mann, Pat O'Day og Les Baxter. Elvis Presley spelte inn ein uformell versjon av songen medan han var i militæret i Tyskland. «The Flying Saucer» (1956) vert ofte rekna som den første mashup-songen og sampla songen utan løyve. Andre versjonar er blitt spelt inn av Johnny Tillotson, The Cleftones, The Vogues, New Edition, The Temptations, Joan Baez, Bella Morte og Johnny Preston.

## Ettermæle
Sjølv om The Penguins alrdi fekk ein annan suksess, har denne songen blitt mykje hylla. *[[Rolling Stone]]* plasserte songen på 152. plassen på lista si over dei 500 største songane gjennom tidene, og kalla han «ei særs viktig innspeling i den tidlege utviklinga av rock and roll. Den naturlege, uanstrengde vokalen til The Penguins, fire svarte skuleelevar frå L.A., definerte gatehjørneelegansen i doo-wop».

## Salslister

### Vekeslister

;The Penguins-versjonen

;The Crew-Cuts

;Gloria Mann-versjonen

;Johnny Tillotson-versjonen

;The Vogues-versjonen

;New Edition-versjonen

## Kjelder

**Denne artikkelen bygger på «[[:en:Earth Angel|Earth Angel]]» frå ,  den 13. februar 2018.* 
*** oppgav desse kjeldene:*
Forsvarets stasjon Andøya

**Forsvarets stasjon Andøya** på Andenes i Nordland fylke er knytt til Etterretningstenesta. Stasjonen samlar inn, analyserer og rapporterer maritim aktivitet i nord-områda.  Stasjonen samarbeider tett med 333. skvadron sine maritime overvakningsfly, og vart etablert i 1974. 

Stasjonen vart i byrjinga på 80-talet mykje omtala som eit SOSUS-anlegg av organisasjonen Folkereisning mot krig. I 2017 vart det òg fokus på stasjonen i samband med flyttinga av flybasen for 333. skvadron.

## Sjå òg
*Ikkevold-saka

## Referansar
Hovudkvarteret til Etterretningstenesta

**Hovudkvarteret til [[Etterretningstenesta]]** i Noreg ligg ved Lutvann i Oslo med leiing, administrasjon, bearbeiding, analyse og rapportering. Grunnsteinen vart lagt i 1994 og bygget stod klart i 1998.

## Referansar
Forsvarets stasjon Ringerike

**Forsvarets stasjon Ringerike** på Eggemoen på Ringerike tilhøyrer Etterretningstenesta. Stasjonen driv  innsamling frå satellittar i verdensrommet. Han vart etablert i år 2000, men var ubemanna fram til 2005. I høve offisielle utsagn heiter det:

*Forsvarets satellittstasjon på  Eggemoen etablerer informasjonsberarar i heile bredda av nasjonale og utenlandske militære operasjoner tilpassa operative behov og krav.
*Vi tek imot og videreformidlar samtaler og sendinger mellom ulike deler av det norske Forsvaret og med våre alliansepartnarar i NATO. Vi berre formidlar og korkje lyttar på samtalar eller bearbeider dei data som vi formidlar.
Stasjonen er ein stasjon med moderne teknologi.

## Referansar
The El Dorados

**The El Dorados** var ei USA-amerikansk doo-wop-gruppe som fekk størst suksess med songen «At My Front Door». Denne songen gjekk til topps på R&B-lista i USA i 1955. 

## Historie
Gruppa vart skipa i Chicago i 1952, og heitte opphavleg «Pirkle Lee and the Five Stars». Gruppa bestod av Pirkle Lee Moses jr. (solovokal), Louis Bradley og Arthur Basset (tenor), Jewel Jones (andretenor/baryton), James Maddox og Richard Nickens (begge baryton/bass). Då Moses jr. var ferdig i luftvåpenet i 1954, endra dei namn til The El Dorados.

Vivian Carter høyrde dei og signerte ei til selskapet hennar Vee-Jay Records, og fekk spelt inn den første innspelinga deira i midten av 1954. Eter ei rekkje mislukka singlar, spelte dei inn «At My Front Door» (òg kjend som «Crazy Little Mama») i 1955, og denne gjekk til topps på R&B-lista til *[[magasinet Billboard|Billboard]]* og 17. plass på poplista. Oppfølgjaren deira «I’ll Be Forever Loving You», gjekk òg inn på topp 10 på R&B-lista tidleg i 1956.

Etter Basset og Nickens slutta i gruppa, fortsette dei å spele som ein kvartett. Den originale gruppa vart oppløyst i 1957. Moses vart verande i Chicago og danna ein ny versjon av The El Dorados med John Brunson og medlemmar av ei anna gruppe, The Kool Gents.  Samstundes flytta Bradley, Jones og Maddox til California, og kalla gruppa si The Tempos. 

Selskapet avslutta kontrakten med The El Dorados i 1958 og Moses jr. turnerte sidan som korvokalist. I 1969 starta han opp att gruppa med nye medlemmar, samstundes som eit tidlegare medlem av The Tempos, Johnny Carter, òg turnerte med ei anna avdeling av El Dorados.  Dei to konkurrerande gruppene slo seg saman seint i 1970-åra, og turnerte og spelte inn musikk som The El Dorados fram til Moses døydde i 2000.  

Etter Moses døydde, tok Norman Palm, som hadde vore medlem sidan seint i 1970-åra, over gruppa og kalla ho Pirkle Lee Moses Jr's El Dorados, som ei hyllest til den langvarige kollegaen og venen. I 2008 turnerte Pirkle Lee Moses Jr's El Dorados framleis aktivt i USA. 

## Diskografi

### Singlar
*Vee-Jay 115: «Baby I Need You» / «My Lovin' Baby»
*Vee-Jay 118: «Annie's Answer» / «Living with Vivian» (A-side med Hazel McCollum / B-side instrumental)
*Vee-Jay 127: «One More Chance» / «Little Miss Love»
*Vee-Jay 147: «At My Front Door» / «What's Buggin' You, Baby?»
*Vee-Jay 165: «I'll Be Forever Loving You» / «I Began to Realize»
*Vee-Jay 180: «Now That You've Gone» / «Rock 'n' Roll's for Me»
*Vee-Jay 197: «A Fallen Tear» / «Chop Ling Soon»
*Vee-Jay 211: «Bim Bam Boom» / «There in the Night»
*Vee-Jay 250: «Tears on My Pillow» / «A Rose for My Darling»
*Vee-Jay 263: «Three Reasons Why» / «Boom Diddle Boom»
*Vee-Jay 302: «Lights Are Low» / «Oh, What a Girl»

## Kjelder

**Denne artikkelen bygger på «[[:en:The El Dorados|The El Dorados]]» frå ,  den 13. februar 2018.* 
*** oppgav desse kjeldene:*


## Bakgrunnsstoff
* Career overview
Programvaredefinert radio

**Programvaredefinert radio** er eit sambandssystem der delar av signalbehandlinga blir utført med programvare i staden for maskinvare. Ofte dreiar det seg om funksjonar som tidligare vart utført ved hjelp av elekroniske kretsar som heller vert implementerte som programvare på ei personleg datamaskin, 
eller i eit innebygt system.

Konseptet inneber at operasjonar som til dømes miksing og filtrering vert gjorde digitalt i programvara, i tillegg til signalhandsaming som deteksjon og modulasjon/demodulasjon osv. Programvaredefinert radio gjev langt meir fleksible system fordi radioen kan omprogrammerast til å bruka andre modulasjonsmetodar, bølgeformer eller frekvensområde.

Programvaredefinert radio blir mellom anna brukt i mobiltelefonar, trådlause datanett, digitalt fjernsyn og digital radio.

## Sjå òg
* Digital Radio Mondiale

## Referansar


**Denne artikkelen bygger på «[[:nb:Programvaredefinert radio|Programvaredefinert radio]]» frå ,  den 13. februar 2018.*
Manøverkrigføring

**Manøverkrigføring** er motstykket til utmattingskrig. Medan utmattingskrig vert kjempa for å øydelegge fiendens ressursgrunnlag for å fortsette krigen, er manøverkrigføring meint å øydelegge fienden sin vilje til å fortsette krigen. Det er vanskeleg å måle denne viljen hjå fienden medan krigen går føre seg, men resultatet kan ein sjå ved fleire høve. Eit døme er operasjonen Desert Storm, der mange irakiske krigarar vart drepne, men etter krigen var den militære styrken til Irak stort sett intakt. Den som praktiserer manøverkrig vil i alle høve freista unngå direkte stridshandlingar i front, men i staden freista gå rundt fienden sine støttepunkt, infiltrere fiendens bakre område, der forsyningslinjene og støttefunsjonane finst, og å øydelegge desse. Det beste er likevel å øydelegge eller isolere hovudkvarteret til fienden, slik at frontlinja til fienden vil mangle situasjonsforståing, leiing og koordinering. Når denne frontlinja innser denne situasjonen, vil viljen til å fortsette krigen minska, for til slutt å forsvinne heilt.

## Referansar
Open løyndom

**Open løyndom** viser til noko som offisielt (de jure) er ein løyndom, men de facto (i praksis) kan vere kjent stoff for dei fleste i almenta.

## Døme
At MI6 fanst i Storbritannia var alment kjent før det vart offisielt bekrefta i 1994.

## Referansar
Owlboy

***Owlboy*** er eit plattform-eventyrspel utvikla og utgjeve av den uavhengige norske spelutviklaren D-Pad Studio. Spelet har hatt ein særs lang utviklingsfase, frå utviklinga byrja i 2007, til spelet vart utgjeve til Microsoft Windows i november 2016. Januar 2017 kom *Owlboy* ut til Linux og macOS, i februar 2018 til Nintendo Switch og i april 2018 til PlayStation 4 og Xbox One.

*Owlboy* går føre seg i eit land i himmelen. Spelaren styrer ein gut som heiter Otus, som er ein medlem av ein hybridrase av ugle-menneske. Når landsbyen til Otus er åteken av piratar, drar han ut på ei reise for å redde heimstaden frå dei.

Otus kan flyge og bere og kaste objekt medan han er i lufta. Etter kvart som handlinga i spelet skrir fram, møter Otus allierte som følgjer han gjennom reisa. Dei allierte har kvar sine eigne våpen med ulike eigenskapar. *Owlboy* har fått særs gode kritikkar etter at det vart utgjeve.

## Referansar

## Bakgrunnsstoff
* Offisiell nettstad
Benagaria

**Benagaria** er ein landsby i Jharkhand i India, nær grensa til Vest-Bengal. Området er i første rekkje folkesett av stammefolket santalar. I denne landsbyen var det nordmannen Lars Olsen Skrefsrud saman med dansken Hans Peter Børresen etablerte Ebenezer, den første misjonsstasjonen for Santalmisjonen.

Like ved misjonsstasjonen i Benagaria blei det bygd ei kyrkje som kunne romma meir enn 2000 menneske. Bygningsarkitekt var Hans Peter Børresen. Ebenezer kyrkje i Benagaria var motiv på eit norsk frimerke som kom ut i samband med Santalmisjonen sin 100 års-jubileum i 1967. Kyrkjebygget er enno i bruk av NELC.

## Koordinatar
 Plasseringa av Ebenezer gamle kyrkje. Den nye kyrkja, teikna av Børresen, ligg like aust for denne.

## Kjelder

**Denne artikkelen bygger på «[[:nb:Benagaria|Benagaria]]» frå ,  den 14. februar 2018.*
Gold Mohur

**Gold Mohur** er eit område i Aden i Jemen som er kjend for badeområde og hotell.

Det er namnet på ein dal omkransa av bratte fjell, med strandområde ut mot havet.
Området har namn etter tre og buskar som veks i dalen, som flamboyant eller flammetre (*Delonix regia*), som også er kjend under hindinamnet *gulmohar* eller *gold mohur*.
I Gold Mohur finst eit elefantforma nes kjend som Elephant's Back. Her står Aden fyr.

29. desember 1992 blei Gold Mohur Hotel råka av ein bombeeksplosjon som drap ein hotellarbeidar og ein turist. 
Dette var det første terroriståtaket utført av al-Qaida. Målet var truleg amerikanske soldatar på veg til Somalia.

## Kjelder

## Bakgrunnsstoff
*Gold Mohur Bay, Aden, Yemen in the 1960s - Aden Landscape
Flamboyant

**Flamboyant** (fransk for 'flammande') eller flammetre (*Delonix regia*) er ei tre i erteblomfamilien som stammar frå Madagaskar. Det blir ofte brukt som prydtre i tropiske strøk på grunn av sine praktfulle raude blomar.


File:Flower, leaves & pods I IMG 8687.jpg|Blome, blad og belg
File:FLOWERS 4 (7348955304).jpg|Blome
File:Gulmohar leaves closeup.JPG|Blad
File:Pájara La Lajita - Oasis Park - Delonix regia 01 ies.jpg|Belgar
File:Delonix regia - pod (length ~0,35m).jpg|Belg
File:Yellow poinciana full bloom 20110518.jpg|*Delonix regia* var. *flavida*


## Kjelder
Jostein Aardal

**Jostein Aardal** () er ein norsk journalist frå Gloppen kommune i Sogn og Fjordane.  Aardal er utdanna innan offentleg forvaltning, og han har over 30 års erfaring som journalist i fleire aviser.  Aardal har vore aktiv i folkemusikkmiljøet sidan 1970-talet.
## Bibliografi
### Bøker
*
*
### I tidsskrift - eit utval
* Lokalhistoriske artiklar Sogn og Fjordane

## Kjelder
### Bøker
*
Hauda

**Hauda** (engelsk *howdah* eller *houdah*) er ein sal eller paviljong plassert på ryggen til ein elefant, eller ved enkelte andre høve på andre store dyr, som kamelar. 
Ein hauda har typisk eit tak over og kan ha plass til to eller fleire personar. 

## Sjå òg
* Mahout, elefantførar
* Howdah-pistolar, store handvåpen til å forsvare haudaer mot rovdyr
* Persiske krigselefanter

## Kjelder

## Bakgrunnsstoff
Berestol

**Berestol** er ei innretning for persontransport som blir bore av to eller fleire menneske. Det kan vera eit praktisk transportmiddel i tronge gater eller ulendt terreng. 

Ein berestol er som regel utstyrt med to berestenger og blir som regel boren av to eller fire menn. Berestol med kalesje og dør med vindauge, såkal;a portechaise, var mykje brukt av aristokratiet og det høgare borgarskapet i Europa på 1600- og 1700-talet. Han kom trurleg til Europa frå Kina. I Aust-Asia og India har berestolar vore nytta heilt opp i moderne tid.

## Kjelder
Songaren Tony Williams

**Samuel E. «Tony» Williams** () var ein USA-amerikansk songar, mest kjend som frontmann i The Platters frå 1953 til 1960. Williams var fødd i Elizabeth i New Jersey, og døydde i New York av emfysem.

Syster hans, R&B-songaren Linda Hayes var avgjerande for at Williams vart medlem av The Platters, som vart oppdaga og styrt av Buck Ram. I ein krangel om pengar, slutta Williams i The Platters for å satse på ein solokarriere, og fortsette å arbeide med Ram.

Williams vart vald inn i Rock and Roll Hall of Fame som medlem av The Platters i 1990. Williams turnerte med sin eigen variant av The Platters, kalla The International Platters, med kona Helen Williams. Den musikalske leiaren William Gulino arbeidde på og av med Tony Williams og The Platters frå 1978 til 1992.

## Solodiskografi
* *Magic Touch of Tony* - Philips PHS-600-051 - 1962
* *A Girl Is a Girl Is A Girl* - 1961
* *Tony Williams Sings His Greatest Hits* - 1994
* The Voice of The Platters - Vintage Music - 2014

## Kjelder

**Denne artikkelen bygger på «[[:en:Tony Williams (singer)|Tony Williams (singer)]]» frå ,  den 14. februar 2018.* 
*** oppgav desse kjeldene:*

## Bakgrunnsstoff
Herb Reed

**Herbert «Herb» Reed** () var ein USA-amerikansk musikar, vokalist og med på å starte bandet The Platters, som hadde stor suksess i 1950- og 1960-åra. Reed, som var det siste overlevande, originale medlemmet av gruppa, har fått æra for å ha kome på namnet på gruppa. Reed kom på namnet etter at ein radiopratar i 1950-åra kalla platene deira «platters».

Reed voks opp i fattigdom i Kansas City i Missouri, og flytta til Los Angeles då han var 15 år gammal. Han flytta til Boston-området i 1970-åra, etter suksessen med The Platters. Han var det einaste medlemmet i The Platters som song på alle dei kring 400 songane bandet spelte inn. Ein kan høyre vokalen hans på dei største hittane til The Platters, som «Smoke Gets in Your Eyes», «The Great Pretender», «Twilight Time» og «My Prayer».

Som det siste originale medlemmet i The Platters, kjempa Reed ein lang rettskamp om rettane til namnet The Platters, ein kamp han til slutt vann.

Reed turnerte gjennom heile karrieren, og han framførte så mykje som 200 konsertar i året fram til 2012, då han måtte stoppe på grunn av helsa. Han døydde av komplikasjonar frå fleire sjukdommar, mellom anna svakt hjarte, på ein pleieheim i Boston den 4. juni 2012, 83 år gammal. 

## Kjelder

**Denne artikkelen bygger på «[[:en:Herb Reed|Herb Reed]]» frå ,  den 14. februar 2018.* 
*** oppgav desse kjeldene:*
Zola Taylor

**Zola Mae Taylor** () var ein USA-amerikansk songar. Ho var det originale kvinnlege medlemmet i The Platters frå 1954 til 1962, då gruppa fekk dei største hittane sine. 

Zola Taylor var medlem av The Platters fram til 1962, då ho vart erstatta av songaren Barbara Randolph. Taylor var den andre av dei tre ektemakene til Frankie Lymon. Taylor var med The Platters i den første rock'n'roll-filmen, *Rock Around the Clock*.  I 1990 vart Taylor innlemma i Rock and Roll Hall of Fame som medlem av The Platters. Zola Taylor døydde i Riverside i California 69 år gammal av lungebetennesle, etter ei rekkje hjerneslag. Zola Taylor vart spelt av Halle Berry i filmen *[[filmen Why Do Fools Fall in Love|Why Do Fools Fall in Love]]* i 1998.

## Kjelder

**Denne artikkelen bygger på «[[:en:Zola Taylor|Zola Taylor]]» frå ,  den 14. februar 2018.* 
*** oppgav desse kjeldene:*


## Bakgrunnsstoff
*
*
Sonny Turner

**Sonny Turner** () er ein USA-amerikansk songar som er mest kjend for å ha tatt over plassen til Tony Williams som frontmann i The Platters.

Før han arbeidde med The Platters var Turner frontmann i ei lokal vokalgruppe kalla The Metrotones. Då dei spelte på ein lokal klubb i Cleveland som oppvarming for Redd Foxx, vart Turner møtt av den lokale DJ-en Bill Crane. Han spurte om Turner var interessert i å prøvesyngje for The Platters for å erstatte frontmannen deira Tony Williams, som var på veg ut av bandet. Turner vart vald ut av 100 håpefulle seint i 1959. Turner, som hadde Jackie Wilson som ven og mentor, pusta nytt liv i The Platters som fekk tre nye hitsinglar: «I Love You 1000 Times» i 1966, «With This Ring» i 1967 og «Washed Ashore» i 1968. Han spelte òg inn mange av dei tidlegare hittane til The Platters inn på ny, og det er Turner sin vokal ein kan høyre på Platters-songane i filmar som *[[The Nutty Professor 2]]* og *[[Hearts in Atlantis]]*.

## Bakgrunnsstoff
*History of Rock: The Platters
Cornell Gunter

**Cornell Gunter** () var ein USA-amerikansk rhythm and blues-songar som var mest aktiv i 1950- og 1960-åra. Han var fødd i Coffeyville i Kansas, og døydde i Las Vegas i Nevada, etter å ha blitt skoten i bilen sin. Han vart innlemma i Rock and Roll Hall of Fame i 1987 som medlem av The Coasters.

## Biography
Gunter var originalt medlem i The Platters. Han hadde spelt inn musikk med bandet og sunge korvokal på Big Jay McNeely-songen«Nervous Man Nervous» på Federal Records i 1953. Gunter var òg medlem av The Flairs og The Coasters. Tittelsongen frå Susan Oliver-filmen *The Green Eyed Blonde* frå 1957, var sungen av Gunter. Will «Dub» Jones og Gunter vart med i The Coasters som ertattarar for Bobby Nunn og Leon Hughes tidleg i 1958. Etter Gunter slutta i The Coasters turnerte han med Dinah Washington. I 1963 danna han i eiga Coasters-gruppe, og dei vart vanlegvis kalla «The Fabulous Coasters». Gunter gav ut fleire solosinglar seint i 1950- og tidleg i 1960-åra, mellom anna ein versjon av Sam Cooke sin «You Send Me» på Dot Records i 1957.

I 1987 vart han innlemma i Rock And Roll Hall Of Fame i lag med resten av The Coasters.

Syster til Cornell, Shirley Gunter, spelte òg med The Flairs og The Queens, i tillegg til å ha ein solokarriere seint i 1950- og tidleg i 1960-åra. 

Gunter var i ferd med å gjere eit comeback, då han vart skoten i bilen sin i Las Vegas den 26. februar 1990.

## Diskografiar
### Singlar
*«True Love» / «Peek, Peek-A-Boo» (Loma #701) (1955) (som The Ermines)
*«You Broke My Heart» / «Pretty Baby I’m Used To You Now» (Loma #703) (1956) (med The Ermines)
*«Keep Me Alive» / «Muchacha, Muchacha» (Loma #704) (1956) (med The Ermines)
*«I'm Sad» / «One Thing For Me» (Loma #705) (1956) (med The Ermines)
*«She Loves To Rock» / «In Self Defense» (ABC Paramount #9698) (1956) (with The Flairs)
*«You Send Me» / «Call Me A Fool» (Dot #15654) (1957)
*«Baby Come Home» / «I Want You Madly» (Eagle #301) (1957)
*«If We Should Meet Again» / «Neighborhood Dance» (Liberty #55096) (1957) (som Cornel Gunter)
*«Lift Me Up Angel» / «Rope Of Sand» (Warner Brothers #5266) (1962)
*«It Ain't No Use» / «In A Dream Of Love» (Warner Brothers #5292) (1962)
*«If I Had The Key To Your Heart» / "Wishful Thinking (Challenge #59281) (1965) (som Cornell Gunter and The Cornells)
*«Love In My Heart» / «Down In Mexico» (Together #101) (1976)

## Kjelder

**Denne artikkelen bygger på «[[:en:Cornell Gunter|Cornell Gunter]]» frå ,  den 14. februar 2018.* 
*** oppgav desse kjeldene:*


## Bakgrunnsstoff
*The Coasters
*Rock Hall of Fame
Våpenloven

**Våpenloven**, **lov om skytevåpen og ammunisjon m.v.** av 9. september 1961, er den lova som i Noreg omhandler våpen i generell tyding.

Våpen som Kniv, slagvåpen, øks, skytevåpen (òg ammunisjon og utstyr), elektrosjokkvåpen, kastevåpen er kontrollerte av våpenlova. Våpenlova definerer kva som er lov til å eige, ha, bere eller bruke av privatpersonar. Tenestevåpen innan militæret eller politiet fell ikkje under våpenlova.

Våpenlova er detaljert av våpenforskrifta, som atter er delt ned i rundskriv. 11. juli 2008 kom ei ny våpenforskrift som stramma inn i forhold til tidlegare forskrifter.

## Kjelder

**Denne artikkelen bygger på «[[:nb:Våpenloven|Våpenloven]]» frå ,  den 15. februar 2018.*  
 
## Bakgrunnsstoff
* Lovdata.no – Våpenloven
* Lovdata.no - Våpenforskriften
* Regjeringen.no - Ny våpenforskrift (11. juli 2008)